
Tahapkuat malguk uuktugutik ihuaqhigiaqnit taphumunga Jericho Havakvia Huniumaitnia Havanga:
1) INAC-kut kivgaqtuqhugit tapkuat DFO-kut uuktutai ahivaqnianik tamna tikigannuaq talvaniittuq Carat Tahiq. Tamna ihumaginia uuma pinguqtaunianut mikhaani 1,207 m2 iqaluknut nayuqtauvakni talvani Carat Tahiq atuqhugit pivaliatitni immap iluani uyaqat natqanitnit ahivartiqhugit tatya aturtuq apqutaunia mikiniqhamun 2 miitat ataani atuqpakniqhaq auyami imaugaqnit. Tamaita havagutai piqatauyut taphumunga imiqtuivik tikigannuaq hivulliqmik ahivaqtauniaq hivuani qimaktiqniit pigiaqniani. Tamna halumaqhainiqmun apqutaunia pihimaniaq tapkununga Tahera Diamond Kuap[urisankut hanatyuhikhaliat parnaut nalvauyuq tapkuat Umikniani Halumaqtiqnianilu Parnaut Nutanguqni Tuhaqhityut (Aipuru 2007) tapkuat attaqtaqhimayut naunaipkutaunia. Talvani tuhaqhityutmi, tamna apqutaunia atugahuaquni piya “kipiyaunia 2 miitat ataani tamna atuqpakniqhaq auyami imaugaqnia talvanga ungalaani tikitnia utimun immap itinia tamna 3.5 miitat. Talvanga 3.5 miitat immap itinia talvunga 1 miita apqutaunia itkalivalianiaq. Tamna halumaqtiqnia apqutauyuq atatyutauniaq qanganut haniani hinaani.” Una havaq havagiyauniaq akungani Julai  1 tamnalu Aagasi 31 pitqunagu kitunikliqak ihuittumik aktuanit imaqmiutanut uumatyutaunit. Ilikkugianga tamna tikigannuaq talvanga tahiqmin atuqtitlugu tamna hanayaunia, nunavaluktaqaqni tamnalu/tamnaluniit nunavaluk tulumatai atuqtauniat nunavaluit nungutpalianilu munagiyauni pityuhit. Ilagiagutit nunavaluit nungutpalianilu munagiyauni pityuhit ihumagiyauniat atuqtitlugu imaqmi havagini piyaulatlu talvani DFO-kut qagitauyakkuviani http://www.dfompo.gc.ca/pnwppe/measures-mesures/measures-mesures-eng.html . Ayuitnilik uumayuligiyi avatiligiyiluniit qauyihaiyi havakvikmitniaq atuqtitlugu tamaita imaqmi ilitquhigaluat utiqtitninut/hanayauni havat.
2) Atugahuquqninut piyauni ikayuqnit ahivartiqninut qiqumayut Pingangnaani Haputa, qaqtautit atugaulat. Tamna unniqtuttiaqni uuma nalvaulat attaqtaqhimayumi ytitiqani hannaiyaqtat tapkuat Outcome Qauyimayiuyut tamnalu Rowe’s Hanayit. Una havaq ilaqaqniaq hivuagut putuunit talvani qiqumayuq haputaunia iliugaqlugitlu akhut, hakugigutilgit qaqtautit alguyaqtungittutlu pigiagutai havagutit atuni putuni. Breaj-Away Ikuutaqnit Qaqtainiqlu Nanminilgit (Break-Away) kanturaktitaulakniat havagini havat. Anginiqpamik 40,000 kg qaqtautit tamnalu 250 kg qaqtaityutit atuqtauniat. Qaqtainiq atuqniaq akungani Aagasi 15mi tamnalu Saptaipa 30mi ihuittumik aktuaqunagu tuktut aulaqninut.

